STA เจ็บหนัก! พลิกขาดทุน 165.63 ลบ. หลังราคายางปรับตัวลงต่อเนื่อง
STA เจ็บหนัก! พลิกขาดทุน 165.63 ลบ. จากปีก่อนกำไร 297.29 ลบ. หลังราคายางปรับตัวลงต่อเนื่อง
13 พ.ค. 2559

 บริษัท ศรีตรังแอโกรอินดัสทรี จำกัด (มหาชน) หรือ STA รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีผลขาดทุนสุทธิ 165.63 ล้านบาท หรือขาดทุนสุทธิ 0.13 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 297.29 ล้านบาท หรือมีกำไรสุทธิ 0.23 บาทต่อหุ้น
โดยผลการดำเนินงานในไตรมาสดังกล่าวพลิกขาดทุนเนื่องจาก อุตสาหกรรมยางธรรมชาติเริ่มต้นไตรมาสที่ 1 ปี 2559 ด้วยความซบเซาต่อเนื่องมาจากในไตรมาสที่ 4 ปี 2558 ภายหลังจากที่ราคายางธรรมชาติได้ปรับตัวลดลงจนแตะระดับต่ำสุดในรอบเกือบ 7 ปี ในช่วงสิ้นเดือนมกราคม 2559 และยังคงอยู่ในระดับต่ำตลอดทั้งเดือนกุมภาพันธ์ 2559